OpenLLM-France/wikimedia huggingface dataset:
# Popo

Popo hitzak zenbait adiera ditu:

## Euskal Herriko pertsona batzuen ezizena

* Jean-Louis Popo Larre: IKko kidea.
* Pauline Ado, Popo: surflaria.

## Beste batzuk

* Popo: Popocatépetl Mexikoko sumendiaren txikigarria.
* Grand-Popo: Beningo hiria.
* Mr. Popo: Dragoi Bolako pertsonaia.
# Popolasca

Popolasca, (korsikeraz: Upulasca) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 51 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q730324
* Multimedia: Popolasca / Q730324
# Poplar Hills (Kentucky)

Poplar Hills Kentuckyko hiri bat da. Jefferson konderrian kokatua dago. 2010ean 362 biztanle zituen, 0,07 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2351656
# Popoli

Popoli Italiako udalerri bat da. Pescarako probintzian kokatuta dago, Abruzzo eskualdean. 4.713 biztanle ditu, 35,04 kilometro koadroko azaleran banatuta.

## Mugakideak

Popolik honako udalerri hauekin egiten du muga:
Bussi sul Tirino Collepietro Corfinio San Benedetto in Perillis Tocco da Casauria Vittorito

## Kanpo estekak

* Datuak: Q51384
* Multimedia: Popoli / Q51384
# Poplar Grove udalerria, Boone konderria (Illinois)

Poplar Grove udalerria Ameriketako Estatu Batuetako Illinois estatuko udalerri bat da, Boone konderrian. Azken zentsuaren arabera 5.131 biztanle zituen, 23.84 milia karratu (61.7 km$^2$) eremuan.

## Ekonomia

2020ko zentsuaren arabera, Poplar Grove udalerrian 1698 etxebizitza zeuden. Per capita diru-sarrerak 28.254 estatubatuar dolar ziren.

## Kanpo estekak

* Datuak: Q5648790
# Popocatépetl

Popocatépetl (nahuatlezko popoca, "ketzaile" eta tepetl, "mendi") Mexiko erdialdeko sumendi aktiboa da, Morelos, Puebla eta Mexiko estatuen mugan kokatua. Mexikoko bigarren mendi garaiena da, Pico de Orizaba tontorraren atzetik. Iztaccíhuatl-Popocatépetl Parke Nazionalean kokatzen da, Mexiko Hiritik 55 km hego-ekialdera dago.

## Datu historikoak

1947an erupzio garrantzitsu bat izan zen. 1994ko abenduaren 21ean, sumendiak errautsak eta gasa kanporatu zituen eta inguruko herriak hutsarazi zituzten. 2000ko abenduan, milaka pertsona ebakuatu zituzten bulkanologoek alarma jo zutenean. 2007ko abenduaren 1ean, beste errauts kanporaketa bat egin zuen, 2 km igo zena.
Lehenengo igoera Tekunipa gizataldeak egin zuen 1289an. Lehen espainiar igoera 1519an egin zen, Diego de Ordásek gidatutako espedizioan. Hernán Cortés konkistatzaileak bidali zituen hara, sumendiko krater ertzeko sufrea biltzera, bolbora ekoizteko nahitaezko gai baliagarria.
XVI. mende hasieran, sumendiaren magalean espainiarek monasterio ugari eraiki zituzten, bertako populazioa kristautzeko asmoarekin. Hauetako hamalau Gizateriaren Ondare izendatu zituen UNESCOk 1994an, "XVI. mende hasierako monasterioak Popocatépetl magalean" izenarekin.

## Galeria

* El Iztaccíhuatl eta Popocatépetl goizargian Mexiko Hiritik ikusita.
* Popocatépetl fumarola (2001ko urtarrilaren 22an).
* Popocatepetl sumendia Cuijingo herritik ikusita (2010).
* Popocatepetl 1890 - 1930 artean.
* Sumendia elurtua.

## Erreferentziak

* ↑ El volcán Popocatépetl lanza exhalaciones y cenizas sobre Ciudad de México. .

## Kanpo estekak

* (Gaztelaniaz):Sumendiaren eguneroko jarraipena arriskuak aurreikusteko.
* Datuak: Q181157
* Multimedia: Popocatépetl / Q181157
# Popocatépetl magaleko monasterioak

XVI. mende hasierako monasterioak Popocatépetl magalean$^1$ UNESCOren gizateriaren ondarea :
| Huejotzingoko frantziskotar monasterioaren fatxada ||
| Mota | Kulturala |
| Irizpideak | ii, iv |
| Erreferentzia | 483 |
| Kokalekua | |
| Eskualdea$^2$ | Latinoamerika eta Karibea |
| Izen ematea | 1994 (XVIII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Popocatépetl magaleko monasterioak UNESCOk Gizateriaren Ondare izendatutako 14 monasterio dira, XVI. mende hasieran frantziskotarrek, domingotarrek eta agustindarrek eraikiak Mexikoren konkistaren lehen urteetan. Eskualdearen ebanjelizazioan garrantzi handia izan zuten, europar kultura eta erlijio berriaren iturburu bihurtu baitziren. Popocatépetl sumendiaren magalean eraiki ziren, Atlatlauhcan, Cuernavaca, Hueyapan, Tetela del Volcán, Yautepec, Ocuituco, Tepoztlán, Tlayacapan, Totolapan, Yecapixtla eta Zacualpan de Amilpas Calpan, Huexotzingo eta Tochimilco herrietan.

## Ezaugarriak

Monasterio hauek egitura eta apaindura soilekoak dira, gehienak plateresko estilokoak. Eraikin nagusia (eliza) tamaina handikoa eta itxura laukizuzenekoa da, sarri hormabular sendo almenez hornituak, gotorleku itxura emanez.
Monasterio hauek segida jakin bat jarraituz eraiki ziren. Lehenik atariaren hormak, kapera irekia (capilla abierta) eta erpineko kaperak (capillas posas) eraiki ziren. Gero, elizaren nabea eta alboko eraikinak. Segida honek garrantzi handia zuen, bertako populazioa kristautzeko atariak eta kapera irekiak erabili baitziren hasiera-hasieratik, zeremonia erlijiosoak haize zabalean egiteko ohitura baitzuten. Aurrerago beste elementu batzuk ere gehitu zitzaizkien, hala nola, dorrea, alboko kaperak eta, batzuetan, bigarren patio bat eta solairu bat monasterioan bertan.
Espainiako eta Europako monasterio ereduak ez bezala, Espainia Berrikoen ezaugarri bereizia eraikinaren eta gune irekien arteko erlazioa da, batez ere patio handian edo atariari emandako garrantzia.

## Hamalau monasterioak

Hauek dira 14 monasterio edo komentuak:
Pueblan:
* Convento de San Francisco de Asís (San Andrés Calpan)
* Convento de San Miguel Arcángel (Huejotzingo)
* Convento de la Asunción de Nuestra Señora (Tochimilco)
Morelosen:
* Convento de San Mateo Apostol (Atlatlahucan)
* Ex-convento de la Asunción, egungo katedrala (Cuernavaca)
* Convento de Santo Domingo de Guzmán (Hueyapan)
* Convento de Santiago Apostol (Ocuituco)
* Convento de Santo Domingo (Oaxtepec)
* Convento de la Natividad o de la Anunciación (Tepoztlán)
* Convento de Santo Domingo de Guzmán (Tetela del Volcán)
* Convento de San Juan Bautista (Tlayacapan)
* Convento de San Guillermo (Totolapan)
* Convento de San Juan Bautista (Yecapixtla)
* Convento de la Inmaculada Concepción (Zacualpan de Amilpas)

## Kanpo estekak

* Datuak: Q1141009
* Multimedia: Monasteries on the slopes of Popocatépetl / Q1141009
# Pujayo

Pujayo, Espainiako Kantabria autonomia erkidegoko Bárcena de Pie de Concha udalerriko herri bat da. 2017ko erroldaren arabera 64 biztanle zituen.
* Datuak: Q6092649
* Multimedia: Pujayo / Q6092649
# Pujerra

Pujerra Málagako udalerria da, Serranía de Ronda eskualdean dagoena.
2008ko urtarrilaren 1eko erroldaren arabera 334 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalari buruzko informazioa duen webgunea.
* Datuak: Q1624046
* Multimedia: Pujerra / Q1624046
# Pujayoko geltokia

Pujayo Espainiako Kantabriako probintziako tren geltoki bat da, Bárcena de Pie de Concha udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Palentzia — Santander

## Zerbitzuak

Santanderko Renfe Aldiriak
 Zerbitzua  Hasiera  Ibilbidea  Amaiera ⁠
 C-1SantanderValdecilla • Nueva Montaña • Muriedas–Bahia • Maliaño • Boo • Guarnizo • Parbayon • Renedo • Vioño • Zurita • Sierrapando • Torrelavega • Viernoles • Caldas • Lombera • los Corrales de Buelna • Fraguas • Arenas de Iguña • Santa Cruz • Molledo • Barcena de Pie de Concha • Pujayo • Pesquera de Ebro • Lantueno • rio EbroReinosa :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5846999
iea  Santanderko Renfe Aldiriak :
# Pujian konderria

Pujian konderria (txinera sinplifikatuz: 蒲江县; pinyineraz: Pújiāng Xiàn), Chengdu osatzen duten barrutietako bat da. 2003ko erroldaren arabera 260.000 pertsona bizi ziren 580,0 kilometro koadroko azaleran.

## Ikus, gainera

* Chengduren banaketa administratiboa

## Kanpo estekak

* (Txineraz) Pujian konderriari buruzko webgunea.
* Datuak: Q1355890
* Multimedia: Pujiang County, Sichuan / Q1355890
# Prognatismo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Prognatismoa aurpegia, eta batez ere baraila, aurrerantz irtena egotea da, garezurraren zatirik aurrekoenari tangentea den plano bertikala baino oraindik ere irtenago. Hainbat faktorek eragiten dute, horien artean, herentziazkoak edo gizakien edo animalien bizitzako inguruabarrak.

## Historia

Oro har, giza espeziearen aurrekoetan ikus daiteke, Cro-Magnoneko gizona bezala, edo Homo generoko beste espezie batzuetan, neandertalak kasu.
Prognatismoa Habsburgotarren dinastiaren bereizgarria izan zen, batez ere, honen adarretako bat zen eta Espainiako tronuan izandako Austriako Etxearena. Dinastia horretan ohikoa zen endogamiaren ondorioz, prognatismoa nabarmena zen.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Euskalterm: [Hiztegi Terminologikoa] [1991]

## Kanpo estekak

* Datuak: Q1968264
* Multimedia: Prognathism / Q1968264
# René Depestre

René Depestre (Jacmel, Haiti, 1926ko abuztuaren 29a) haitiar idazlea da. Haitiko diktaduraren aurka eta Negritud kultura-taldeko kide gisa gailendu zen.

## Biografia

Oso gazterik hasi zen idazten, eta hogei urte bete zituenerako argitaratuak zituen bi liburu, ospe handia eman ziotenak: Étincelles (1945, "Distirak") eta Gerbe de sang (1946). Zenbait lagunekin batera, abangoardiazko arte-aldizkari bat argitaratu zuen, Ruche, 1945ean. Aldizkariak ale berezi bat eskaini zion André Bretonek, New Yorkeko erbestera itzuli aurretik, Port-au-Princen egin zuen hitzaldi-sailari. Hitzaldi haiek izugarrizko arrakasta izan zuten Haitiko artista gazteen artean; artistok, Aimé Césaireren gidaritzapean, berehala heldu zioten mugimendu surrealistari. Diktadurak zentsuratu egin zuen aldizkariaren ale hura eta Deprestre kartzelatua izan zen. Espetxeratze hark istilu larriak eragin zituen Haitiko hirian, eta tropak kalera irten ziren protesta zapaltzera. Horren ondoren Depestre erbesteratua izan zen. Harrezkero Frantzian bizi izan zen, eta Césaire, Damas eta Senghorrek Parisen sortu zuten Negritud kultura-mugimenduko kide egin zen.
Frantzian argitaratu zuen bere hurrengo obra guztia: Végétations de Clarté (1951, "Argitasun landaredia"); Traduit du Grand Large (1952, "Zabaletara itzulia"); Minerai noir (1957, "Mea beltza").
Habanara joan zen gero; Kuban eskolak eman zituen hogei urtez. Urte haietako lan nagusiak hauek dira: Chronique d'un animal marin (1964, "Itsas animalia baten egunerokoa"); Un arc-en-ciel pour l'Occident chrétien (1966, "Ostadar bat mendebalde kristauarentzat"); eta Cantate d'Octobre à la Vie et à la Mort du Commandant Ernesto Che Guevara (1968), azkeneko hori Che Guevara hil berriari eskainia. Urte haietan, gainera, narratiba landu zuen, adibidez Hadriana dans tous mes rêves (1988, "Hadriana nire amets guztietan") obran, zeinarekin jaso baitzuen 1988ko Renaudot saria. Bere saiakeretan, bestalde, Negritud kultura-taldearen ideiak azaldu zituen: Bonjour et Adieu à la Négritude ("Egun on eta agur belztasunari"); "Nortasun lanak" (1989).
2007ko apirilean, Robert Ganzo poesia-saria jaso zuen, La rage de vivre liburuarengatik.

## Lan euskaratuak

* Eros tren txinatar batean: bederatzi istorio amodiozko eta azti ipuin bat.Joxan Elosegik euskaratua, (honakoaren itzulpena: Éros dans un train chinois) Igela argitaletxean (Iruñea, 2013).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q59581
* Multimedia: René Depestre / Q59581
# René Desaeyere

René Desaeyere (1947ko irailaren 14a - ) Belgikako futbolari ohia eta entrenatzailea da.
Hainbat futbol taldetan jokatu du, esaterako Royal Antwerp FC eta RWD Molenbeek.
Entrenatzaile gisa Standard Lieja, KRC Genk, Royal Antwerp FC eta Cerezo Osaka taldeak zuzendu zituen.

## Kanpo estekak

* (Japonieraz) J.League Data Site
* Datuak: Q3179565
* Multimedia: René Desaeyere / Q3179565
# René Dumont

René Dumont (Cambrai, 1904ko martxoaren 13a - ibidem, 2001eko ekainaren 18a) frantses agronomia-ingeniaria, soziologoa eta ingurumen-politikaria zen. Paris-Grignon Agronomia Institutuan (Institut National Agronomique Paris-Grignon) irakasle izan zen. NBEko eta FAOko aholkularia eta garapen-bidean dauden herrialdeetako ekonomia-arazoetan aditua zen. Gogor kritikatu izan zuen estatu aberatsek Hirugarren Munduarekiko duten jarrera berekoia. Kubako Iraultzaren ondorengo lehen gobernuaren nekazaritzako aholkulari izan zen. Txinako, Mexikoko eta, batez ere, Afrikako nekazaritza-arazoak ondo ezagutzen zituen. Liburu asko zituen herrialde horietako ekonomiari eta nekazaritzari buruz idatziak. Horietako bat, L’Afrique noire est mal partie (1962).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q927879
* Multimedia: René Dumont / Q927879
# René Elizabide

René Elizabide (Maule-Lextarre, 1899ko martxoaren 8a - ib., 1967ko otsailaren 25a) zuberotar enpresaburua izan zen, Pataugas oinetakoen sortzailea. 1945 eta 1964 artean kontseilari nagusia izan zen.
* Datuak: Q3426164
* Multimedia: René Elissabide / Q3426164
# René Delzangles

René Delzangles (Milafranga, 1889ko uztailaren 3a - ibidem, 1979ko abuztuaren 31) lapurtar politikaria izan zen. Jaioterriko alkatearen semea, zuzenbidea ikasi zuen. Ezker erradikalaren zerrendan, 1936an diputatu eta hurrengo urtean Pirinio Atlantikoetako Kontseilari Nagusi hautatu zuten.

## Erreferentziak

* ↑ Jolly, Jean. (1960). Dictionnaire des parlementaires français, notices biographiques sur les ministres, sénateurs et députés français de 1889 à 1940. Paris: PUF.
* Datuak: Q3426078
* Multimedia: René Delzangles / Q3426078
# René Fontenelle

René Fontenelle (Maubeuge, 1894ko abenduaren 13a - Le Mans, 1957ko martxoaren 27a) frantziar apezpikua izan zen.
Lillen zuzenbidea ikasten hasi zen eta Lehen Mundu Gerran artillero bezala parte hartu ondoren, 1921ean zuzenbidean doktoratu zen eta 1924ko ekainaren 28an apaiztu zen. Erromako kuriaren zerbitzura lan egin zuen eta La Croix egunkariaren berriemailea izan zen. Aita santuaren ohorezko zerbitzaria eta San Petri basilikako kalonjea izan zen.
Frantses Akademiako Ferrières Saria eman zion 1938an Sa Sainteté Pie XI lanagatik.
Pio XII.ak Theudaliseko gotzain izendatu zuen 1955ean.
1938an, Euskal Lagunen Nazioarteko Ligaren sorreran parte hartu zuen, beste elizgizon, politikari eta intelektual frantziar batzuekin batera, eta Ohorezko Batzordeko kide izan zen.

## Bibliografia

* Exilio y solidaridad. La Liga Internacional de Amigos de los Vascos. Jean Claude Larronde, Bidasoa. Instituto de Historia Contemporánea. Hegoa, Milafranga (1998).

## Kanpo estekak

* Datuak: Q3426206
# René Fernández Apaza

René Fernández Apaza (Padilla, 1924ko urtarrilaren 9a – Cochabamba, 2013ko abuztuaren 14a) boliviar elizgizona izan zen.

## Bizitza

1924ko urtarrilaren 9an jaio zen Padillan. 1948ko azaroaren 28an apaiztu zen Buenos Airesen.
1968ko martxoaren 2an Paulo VI.a aita santuak Oruroko apezpiku izendatu zuen. Urte bereko apirilaren 21ean apezpiku ordenatu zuten Sucreko apaizgaitegiko kaperan.
1975eko uztailaren 30etik 1986ko maiatzaren 17ra Boliviako bikario militarra izan zen.
1981eko azaroaren 21ean Sucreko artzapezpiku lagunkide bihurtu zen, 1983ko azaroaren 30ean Sucreko artzapezpiku ordinario eta 1988ko apirilaren 16an Cochabambako artzapezpiku. 1997ko Ameriketarako Apezpikuen Kontzilioan parte hartu zuen.
1999ko uztailaren 8an erretiroa hartu zuen.
2013ko abuztuaren 14an hil zen bere etxeko kaperan, otoitz egiten ari zela.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Enrico Enríquez artzapezpikua (1743)
* Manuel Quintano Bonifaz artzapezpikua (1749)
* Buenaventura Fernández de Córdoba y Spínola kardinala (1761)
* Giuseppe Maria Doria Pamphilj kardinala (1773)
* Francesco Saverio Maria Felice Castiglioni kardinala (1800)
* Pio IX.a aita santua (1827)
* Alessandro Franchi kardinala (1856)
* Giovanni Simeoni kardinala (1875)
* Antonio Agliardi kardinala (1884)
* Basilio Pompilj kardinala (1913)
* Adeodato Giovanni Piazza kardinala (1930)
* José Clemente Maurer kardinala (1950)
* René Fernández Apaza artzapezpikua

## Erreferentziak

* ↑ (Gaztelaniaz) «Falleció Mons. René Fernández Apaza» Información de la Comunidad 2013-08-14 (Noiz kontsultatua: 2023-12-16).
* ↑ (Gaztelaniaz) «Murió monseñor René Fernández» Agencia de Noticias Fides 2013-08-14 (Noiz kontsultatua: 2023-12-16).
* 1 2 3 4 (Ingelesez) «Archbishop René Fernández Apaza» Catholic Hierarchy (Noiz kontsultatua: 2023-12-16).
* ↑ (Ingelesez) «Diocese of Oruro» GCatholic (Noiz kontsultatua: 2023-12-16).
* ↑ (Ingelesez) «H.Exc. Most Rev. René Fernández Apaza, Archbishop of Cochabamba» Synodus Episcoporum Bulletin of the Commission for information of the Special Assembly for America of the Synod of Bishops. Holy See Press Office (Noiz kontsultatua: 2023-12-16).
* ↑ (Gaztelaniaz) «Monseñor René Fernández murió mientras oraba» Opinión 2013-08-14 (Noiz kontsultatua: 2023-12-16).

## Kanpo estekak

* Datuak: Q176267
# Publikoari Gorroto

Publikoari gorroto Xabier Mendiguren Elizegik 1985ean idatzi zuen antzerki obra da.
2012ko azaroan Huts Teatroak, Artedramaren babesean eszenatokietara eraman zuen Manex Fuchsen taula-zuzendaritzarekin eta oholtza gainean hiru aktore zeudela: Ander Lipus, Miren Tirapu eta Iñaki Ziarrusta.

## Sinopsia

Aktore bat, bi ikusle, agertoki bat. Besterik ez du behar antzerkiak: hortik aurrera hasten den jokoan, dena da posible. Teatroari buruzko hausnarketa jostalari baten moduan hasten da obra hau, publikoarekiko keinuz eta umorez; pixkanaka, ordea, arimaren barrunbe ilunenak joango dira agertzen: krudelkeria, bortxa, botere-harremanak... giza izatearen amildegi ertzera iristeraino.

## Taula zuzendaritzaren oharrak

Publikoari gorroto idazteko, Xabier Mendiguren-ek Antonin Artaud-en eragina aipatzen du. Antzerkia eta bere doblea. Aktorea eta taula zuzendaria, pertsona eta pertsonaia, ni eta nere mamua. Baina antzerki hau ez da "metateatroa". Izatekotan, ekintza teatral bat da, oholtza gainean gizon eta emazte erretzen dituena, krudela zer den ikus eta entzun dezagun. Arma arkaikoak izango dira eskutan: maskara bat, margoak eta animatua izatea eskatzen duen gauza zonbait.
Eszenografia: oihal gorri pare bat, zerbait gordetzekoa dugula argi uzteko.
Gaineratekoa jokoa izango da, kodigo guzietan aritua, moralki inkorrektoa, mugagabea. Garbiki erraiteko, norberaren burua edo auzoarena torturatzeko dagoen irudimena agerian utzi nahi da. Norberak bere bizia eszenifikatzeko egiten duen indarra. Amodioa eta gorrotoaren arnasa. Eta hondarrean, miseria. Itsuski ederra, krudela."

## Sariak

* 2013 Donostia Saria, 2012ko Antzezlan Onena.
** Manex Fuchs (zuzendaria)
** Xabier Mendiguren Elizegi (idazlea)
** Ander Lipus (aktorea)

## Erreferentziak

* ↑ «13. Antzerki Saria» www.donostiaeuskaraz.eus (Noiz kontsultatua: 2018-02-18).
* ↑ «Publikoari gorroto» www.publikoarigorroto.com (Noiz kontsultatua: 2018-02-18).

## Kanpo estekak

* Publikoari gorroto antzezlanaren webgunea
* Datuak: Q12266337
# Publications of the Astronomical Society of the Pacyfic

Publications of the Astronomical Society of the Pacyfic (PASP laburtua; euskaraz: «Ozeano Bareko Elkarte Astronomikoaren Argitalpenak») hilero argitaratzen den aldizkari zientifiko bat da, astronomiari buruzko ikerketen, instrumentazioaren, aurrerapen tekniko eta eztabaiden laburpenei buruzko artikuluak argitaratzen dituena. Chicagoko Unibertsitateko Prentsak argitaratzen du.
Astronomical Society of the Pacyficek (Ozeano Bareko Elkarte Astronomikoa) kudeatzen du, eta hilero argitaratu da 1889tik egundaino (zenbaki bat izan ezik, 1906ko San Franciscoko lurrikararen ondorioz galdu zena eta berrinprimatu egin behar izan zena), denbora horretan soilik zortzi editore buruzagi izan dituelarik. Bere egungo presidentea Paula Szkody da.
Astrophysical Journal, Astronomical Journal, Astronomy and Astrophysics eta Monthly Notices of the Royal Astronomical Societyrekin batera astronomia ikerketaren arloan aldizkarik garrantzitsuenetako bat da.

## Kanpo estekak

* Datuak: Q2116431
# Publio Cordón

Publio Cordón (Villar de Maya, Soria, 1935eko otsailaren 7a - 1995eko uztaila) espainiar enpresaburua izan zen, GRAPOk bahitua eta bahiketan zehar hilda. Previasa eta Quirón ospitale sareko presidente zelarik, GRAPO erakundeak 1995eko ekainaren 25ean nahitu zuen Zaragozan. Erreskatea ordanduta, GRAPO erakundeak egun batzuen buruan askatuk zuela jakinarazi zuen. Hala ere, askapena ez zen inoiz gertatuko. Fernando Silva Sande grapokideak bahiketan zehar ihes egiten saiatzen ari zela hil zela adierazi zuen urte batzuk geroago, baina Frantzian miaketak egin arren, haren gorpuaren arrastorik ez zen aurkitu eta 2012 urteko ekainean espainiar estatuar hiltzat jo zuen. Hilabete geroago, bahiketan parte hartu zuten kideak atxilotu eta Silva Sanderen bertsio berretsi zuten, bahitzaileengandik leihotik ihesi hil zela adieraziz.
# Publiko (argipena)

Publiko terminoak, pribatu terminoaren aurkakoa dena, herritar guztiei dagokien zerbaiti egiten dio erreferentzia. Hain zuzen, termino hauetan erabiltzen da besteak beste:
* administrazio publikoa;
* jabetza publikoa;
* ikastola publikoa;
* liburutegi publikoa;
* harreman publikoak;
* zor publikoa;
* erosteko eskaintza publikoa.
# Public company

Public company enpresa mota bat da, bere balore-tituluak (akzioak, bonuak, etab.) publikoari balore-burtsa baten bidez edo, noizbehinka, burtsaz kanpoko merkatuaren bidez saltzeko baimena duena. Ikuspuntu horretatik, Europa kontinentalean sozietate anonimo gisa ezagutzen denaren parekoa izango litzateke. Jurisdikzio batzuetan, nolabaiteko tamaina baino gehiagoko enpresa publikoek burtsan kotizatu behar dute. Enpresa publiko bat kotizatu daiteke (kotizatutako enpresa) edo kotizatu gabea (kotizatu gabeko enpresa publikoa). Enpresa mota hori ez da nahastu behar enpresa publiko batekin, hau da, Estatuaren jabe denarekin.
* Datuak: Q891723
* Multimedia: Publicly traded companies / Q891723
# Publicis Groupe

Publicis Groupe Frantziako Paris hiriburuan egoitza duen enpresa bat da. Publizitatea ustiatzen duten munduko hiru enpresa handienetako bat da (munduko beste taldeak Omnicom eta WPP dira). Gaur egungo presidentea Maurice Lévy da. Publicis Groupe SAk publizitate digitala eta tradizionala, hedabideen eta agentzia espezializatuen zerbitzuak eta marketin-zerbitzuak (SAMS) hornitzen ditu bezero nazional eta multinazionalentzat

## Kanpo estekak

* Datuak: Q1537378
# Prettau

Prettau, italieraz Predoi, Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 522 biztanle ditu, 86,36 kilometro koadroko azaleran banatuta.

## Mugakideak

Prettauk honako udalerri hauekin egiten du muga:
Sand in Taufers Ahrntal Brandberg $^{(en)}$ Krimml $^{(en)}$ Prägraten am Großvenediger $^{(en)}$ Sankt Jakob in Defereggen $^{(en)}$

## Kanpo estekak

* Datuak: Q474195
* Multimedia: Prettau / Q474195